Abava

Abava ir upe Latvijā, Ventas labā krasta pieteka (lielākā Ventas pieteka). Tek caur Tukuma, Talsu un Kuldīgas novadiem. Garums — , baseina platība — 2042 km2. 50% baseina platības aizņem meži.

Etimoloģija 
Upes nosaukuma izcelsmi valodnieki saista ar indoeiropiešu pirmvalodas sakni ab ('ūdens, upe'). Savukārt piedēklis -av- ir plaši izplatīts baltu toponīmijā, īpaši hidronīmijā.

Upes raksturojums 
Sākas Spārnenes viļņotajā līdzenumā no Lestenes-Ēnavas purva, Austrumkursas augstienes austrumu malā, 55 metrus virs jūras līmeņa. Augšgalā Abava ir iztaisnota, tek ziemeļu virzienā. Sākot no Jaunsātiem, upe tek dziļā ielejā. Pie Pūres pagriežas uz rietumiem un līdz ietekai daudz līkumo, veidojot Abavas ieleju. Kopējais kritums ap 53 metriem. Upē ir vairākas dolomītu krāces ar straumes ātrumiem līdz 2 m/sek. Lejpus Sabiles atrodas 2 metrus augsts vairākpakāpju ūdenskritums — Abavas rumba. Abavas ielejā no Kandavas līdz ietekai Ventā izveidots dabas parks Abavas senleja. Senlejas krastu krauju augstums vietām sasniedz 30 metrus, vietām ar dziļām sāngravām, kurās redzami smilšakmens atsegumi, tai skaitā Velnala un Māras kambari. Lejtecē senleja pamazām izzūd.

Fauna 
Abavā mājo līdakas, asari, raudas, sapali, vimbas, vēdzeles, ālanti, nēģi, kā arī bebri.

Pietekas

Attēlu galerija

Atsauces

Ārējās saites 

Latvijas upes
Ventas baseina upes
Kuldīgas novada upes
Talsu novada upes
Tukuma novada upes
Ventspils novada upes
Abava
Abavas pagasts
Rumbas pagasts
Rendas pagasts
Sabile
Ģibuļu pagasts
Kandava
Irlavas pagasts
Jaunpils pagasts
Jaunsātu pagasts
Kandavas pagasts
Lestenes pagasts
Matkules pagasts
Pūres pagasts
Ugāles pagasts
Usmas pagasts
Zlēku pagasts